Zuzzurro e Gaspare

**Zuzzurro e Gaspare**, ze stà un do còmego-cabaretìstego italian formà da Nino Formicola (Gaspare) e Andrea Brambilla (Zuzzurro); formà a Miłan inte el 1976, el do ga conosesto un bon suceso teatrałe e tełevizivo, el ga cesà de ezister inte el 2013 a ła morte de Brambilla. I do ze stà anca cugnai, sendo Brambilla (Zuzzurro) stà łigà a ła soreła de Formicola (Gaspare) da ła segonda metà dei ani '70 a ła fin dei ani '80. 

## Storia
I se ga conosùo al Derby Club, stòrego łocałe miłaneze indove entranbi se ezibiva, i do cabaretisti ga dazesto vita inte el 1976 a l'afiatada cubia de personazi formada da l'inzenuo comisario Zuzzurro e dal so fido asistente Gaspare.
I ze aparìi par ła prima volta in tełevizion inte el 1978 inte ła trasmision de ła RAI *[[Non stop (programa tełevizivo)|Non stop]]*; l'ano sucesivo i ze stà in un altro varietà RAI, *[[La sberla]]* e drìoman a *[[Domenica in]]*.

Autori dei testi de Massimo Boldi e Teo Teocoli par el programa *[[Non lo sapessi ma lo so]]* trasmetesto so Antennatre inte el 1982, par ła stesa rede i ga reałizà *Buccia di banana*, idove i se prestava inte łe vesti de condutori, animadori e ideatori del bomò «Ce l'ho qui la brioche!», tormenton a łongo riproponesto e devegnesto un tòco forte del so repertorio.
inte el 1983 i ga ciapà parte al varietà *[[Drive In (programa tełevizivo)|Drive In]]* prima cofà ospiti e, drìoman, come cast fiso.

inte el 1986 i ga abandonà par un periodo ła tełevizion par dedicarse al teatro, interpretando inte ła comedia de Neil Simon *[[Andy e Norman]]* el ròło de do zornałisti obligai a sbarcar el łunario scrivendo artigołi dozenałi par ogni zènare de rivista ed entranbi inamorai de ła so visina de caza.

inte el 1987 i ze riaparìi in video inte el varietà del vènare sera de Canale 5 *[[Festival (programa tełevizivo)|Festival]]*, conduzesto da Pippo Baudo.
inte el 1989 i ga rancurà consensi inte el varietà de ła doménega sera de Italia 1 *[[Emilio (programa tełevizivo)|Emilio]]*, anbientà inte ła frenètega redasion de un videozornałe anemada da l'invià Silvio Orlando, el tifozo rosonero Teo Teocoli, el critico łetarario Gene Gnocchi, l'aprendista zornałista Carlo Pistarino e l'iriduzibiłe caoredatora Athina Cenci.
inte el 1990, oltre a ła segonda edision de *Emilio* e a l'edision estiva del programa *Emilio '90*, el do ze ospite d'onor de łe tre serade del show tełevizivo *[[C'era una volta il festival]]*.

inte el 1991 i ze riaparìi so Italia 1 inte ła sit com *[[Andy e Norman (sit com)|Andy e Norman]]*, ridusion da łori stesi curada de ła comedia za proponesta in teatro. Daspò l'esperiensa de *[[Il TG delle vacanze]]* (1992) e de *[[Dido... menica]]* (1992-93) ze tornai in RAI daspò cuindeze ani de asensa e inte el 1994 ghe ga conduzesto  *[[Miraggi]]*, ła dopia ministrisa serałe in onda a ridoso del TG1.

Inte l'istà 1996 ła cùbia ła ze tornà łaorar par i network privai, partesipando al varietà de Canale 5 *[[Sotto a chi tocca]]* conduzesto da Pippo Franco. I ga dopià Pena e Panico inte'l film d'anemasion *[[Hercules (film 1997)|Hercules]]* del 1997. Inte ła stajon 1997-98 i ga stabiłio al Teatro Nazionale di Milano el record de tenjidura (oltre tre mezi) co ła comedia *[[Rumori fuori scena]]* de Michael Frayn.

El 9 de zenaro 2002 Brambilla ga un grave incidente stradałe che ło łasa in fin de vita. L'atività de ła cubia se ga fermà, par po' repartir drìoman co novi spetacołi teatrałi e calche saltuaria aparision tełeviziva. Daspò aver partesipà ad alcune pontade de *[[Paperissima]]* (2002), el 15 e 16 de apriłe 2005 i ga conduzesto *[[Striscia la notizia]]* e 'l 26 de zenaro e'l 2 de febraro 2010 fa na conparsa a *[[Zelig Circus]]*.

Inte'l 2012 ze da novo so łe sene teatrałe inte ła tournée del spetacoło "Tutto Shakespeare in 90 minuti". A novnbre 2012 entra a far parte del staff de condutori del canałe Vero Capri. El 24 de otobre 2013, co ła morte de Zuzzurro, termena anca l'atività del do comico.

## Tełevizion
**[[Non stop (programa tełevizivo)|Non stop]]* (Rete 1, 1978)
**[[La sberla]]* (Rete 1, 1979)
**[[Non lo sapessi ma lo so]]* (Antenna 3, 1982) *Autori*
**[[Bucce di banana]]* (Antenna 3, 1983)
**[[Drive In (programa tełevizivo)|Drive In]]* (Italia 1, 1983-1986)
**[[Festival (programa tełevizivo)|Festival]]* (Canale 5, 1987-1988)
**[[Emilio (programa tełevizivo)|Emilio]]* (Italia 1, 1988-1990)
**[[Emilio '90]]* (Italia 1, 1990)
**[[C'era una volta il festival]]* (Canale 5, 1990)
**[[Canta Vip]]* (Canale 5, 1991)
**[[Il TG delle vacanze]]* (Canale 5, 1992) 
**[[Dido... menica]]* (Italia 1, 1992-1993) 
**[[Miraggi (programa tełevizivo)|Miraggi]]* (Rai Uno, 1994)
**[[Sotto a chi tocca]]* (Canale 5, 1996-1997)
**[[Rido (programa tełevizivo)|Rido]]* (Rai Due, 2000)
**[[Paperissima]]* (Canale 5, 2002)
**[[Striscia la notizia]]* (Canale 5, 2005)
**[[Comedy Club]]* (Italia 1, 2006)
**[[Zelig (programa tełevizivo)|Zelig]]* (Canale 5, 2010-2012)
**[[Vero in Cucina]]* (Vero TV, 2012-2013)

## Notasion